ढाका.एशिया कप हॉकी 2017 के फाइनल में भारत ने रविरवार को मलेशिया को 2-1 से हरा दिया। इस तरह भारत ने 10 साल बाद पुरुष हॉकी का एशिया कप जीत लिया। कुल मिलाकर भारत ने तीसरी बार ये ट्रॉफी जीती है। मैच का पहला हाफ खत्म होने पर भारत ने 2-1 की बढ़त ली थी। शुरू से ही भारत ने अटैकिंग स्ट्रैटेजी अपनाई। रमनदीप सिंह ने मलेशिया के डिफेंस को चकमा देते हुए गोल पोस्ट में गेंद डाल दी। इसके बाद ललित उपाध्याय ने भारत की लीड को बढ़ा दिया। ललित ने शनिवार रात पाकिस्तान के खिलाफ सेमीफाइनल में भी गोल किया था। भारत ने सेमी में पाकिस्तान को हराया था। ग्रुप 4 स्टेज में भारत ने मलेशिया को 6-2 से हराया था।